《庭下牡丹》
宋代·李复

春晚午景迟，气暄困妍姿。
乘酣意纵放，霞裾半纷披。
晨起露风清，肃肃争自持。
相对默无语，含羞畏人知。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。